hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu sv hu hu hu hu hu hu hu hu hu hu hu hu hu hu hu es es en en hu wuu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es es en en en hu hu et hu hu hu hu hu hu hu hu hu hu hu hu hu hu hu hu hu
GYES igénylés 2021-ben | Momsandkids GYES igénylés 2021-ben
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
Kezdőlap Jog és pénzügy GYES igénylés 2021-ben
Ki veheti fel a GYES-t?
A GYES-t felveheti a gyermeket saját háztartásában nevelő
Szülő (tehát az apa is), vagy a vele együtt élő házastárs illetve élettárs is, amennyiben legalább egy éve bejegyzett élettársi viszonyban vannak
Nevelő gyám (kivéve gyermekvédelmi gyám)
Örökbefogadó szülők bármelyike: akkor is ha a gyermek elmúlt 3 éves, az örökbefogadás előtti gondozásba kihelyezés időpontjától 6 hónapig
Nagyszülő is felveheti a szülő háztartásában nevelt, 1 éves kort betöltött gyermek után
A szülő nem kaphat rendszeres szociális pénzellátást
A szülő nem dolgozhat, amíg a gyermek fél éves nem lesz, utána viszont időkorlát nélkül
Ha a gyermek fél éves kornál fiatalabb, nem helyezhető el napközbeni ellátást biztosító intézményben (bölcsőde, napközi)
Amennyiben a GYES-t nagyszülő venné fel, a gyermek 3 éves kora után nem dolgozhat heti 30 óránál többet, kivéve ha a munkáját otthonról végzi
Kaphat-e GYES-t aki CSED-et vagy GYED-et kap?
Nem, GYES-t akkor lehet igényelni, ha a CSED vagy GYED folyósítása lejár.
A GYES mikortól jár és meddig?
A GYES az igénylés időpontjától jár, illetve késedelmes igénylésnél visszamenőleg 2 hónapra lehet kérni.
Alapesetben a GYES-t a gyermek 3 éves koráig folyósítják, ikrek esetében azonban a tanköteles kor kezdetéig.
Ha a gyermek tartósan beteg vagy súlyosan fogyatékos, a szülő a gyermek 10 éves koráig jogosult GYES-ra.
A GYES igénylése a “Kérelem gyermekgondozást segítő ellátás megállapítására” elnevezésű formanyomtatvány kitöltésével lehet igényelni.
A GYES kérelem itt érhető el:
Hol lehet benyújtani a GYES iránti kérelmet?
A fővárosi és megyei kormányhivatal ügyfélszolgálatánál
A kérelmező munkahelyén működő társadalombiztosítási kifizetőhelyen
Postai úton: (Magyar Államkincstár, 1919 Budapest)
A GYES igénylése ügyfélkapun keresztül, online is történhet ezen az oldalon
A nagyszülő akkor veheti igénybe a GYES-t, ha a gyermek a szülői háztartásban él és 1 éves elmúlt. A gyermek szüleinek le kell mondaniuk a GYES-ről és egyetérteniük a nagyszülő részéről történő igényléssel.
A nagyszülői GYES igényléséhez szükséges a fenti nyomtatvány kitöltése, illetve ezen kívül a “Nyilatkozat a nagyszülői gyermekgondozást segítő ellátás megállapításához” elnevezésű nyomtatvány kitöltése is.
Nagyszülői igényléshez szükséges nyomtatvány letöltése
Igényelhető a GYES visszamenőleg?
A GYES csak 2 hónapra visszamenőleg igényelhető, tehát a kérelem benyújtásának napját megelőző 2. hónap 1. napjától, természetesen amennyiben ettől a naptól már a jogosultság is fennáll.
A GYES összege a mindenkori öregségi nyugdíj minimumának felel meg, amely 2021-ben bruttó 28500 forint. A GYES járulék köteles, 10% nyugdíjjárulék terheli.
Ikrek esetén a fenti összeget meg kell szorozni a gyermekek számával.
Igyekeztünk minden fontos tudnivalót összefoglalni a témában, de ha további információra van szükséged, az Államkincstár oldalán megtalálod a pontos leírást!
Ha tovább olvasnál Jog és Pénzügy támában, katt ide!
Kövesd nemrég indult Facebook oldalunkat is!
Hogyan válassz megbízható gyerekágyat online?
Színes gyerek gumicsizmák: az esős idő sem lehet akadály!
A tökéletes gyerek cipő kiválasztása: mire kell figyelned?
Gyermekkel mentek nyaralni? Így válassz megfelelő bőröndöt!
Mire figyelj, ha gyermekednek nyári szandált vásárolsz?
Tudástár, tanácsok, támogatás és nem utolsósorban szórakozás. Anyukáknak és jövendőbeli anyukáknak